CELEX: C2006/060/49
Language: da
Date: 2006-03-11 00:00:00
Title: Sag C-7/06 P: Appel iværksat den  9. januar 2006  af Beatriz Salvador García til prøvelse af dom afsagt den  25. oktober 2005  af De Europæiske Fællesskabers Ret i Første Instans (Første Afdeling) i sag T-205/02, Beatriz Salvador García mod Kommissionen for De Europæiske Fællesskaber

11.3.2006   
            
            
               DA
            
            
               Den Europæiske Unions Tidende
            
            
               C 60/26
            
         Appel iværksat den 9. januar 2006 af Beatriz Salvador García til prøvelse af dom afsagt den 25. oktober 2005 af De Europæiske Fællesskabers Ret i Første Instans (Første Afdeling) i sag T-205/02, Beatriz Salvador García mod Kommissionen for De Europæiske Fællesskaber
   (Sag C-7/06 P)
   (2006/C 60/49)
   Processprog: spansk
   Ved De Europæiske Fællesskabers Domstol er der den 9. januar 2006 iværksat appel af Beatriz Salvador García ved abogados R. García-Gallardo Gil-Fournier, D. Domínguez Pérez og A. Sayagués Torres, til prøvelse af dom afsagt den 25. oktober 2005 af De Europæiske Fællesskabers Ret i Første Instans (Første Afdeling) i sag T-205/02, Beatriz Salvador García mod Kommissionen for De Europæiske Fællesskaber.
   Appellanten har nedlagt følgende påstande:
   
               1.
            
            
               Sagen antages til realitetsbehandling.
            
         
               2.
            
            
               Dom afsagt af Retten i Første Instans den 25. oktober 2005 ophæves, og sagen hjemvises i givet fald til Retten i første Instans.
            
         
               3.
            
            
               Kommissionen tilpligtes at betale samtlige omkostninger, der opstår under Domstolens behandling af sagen samt dem, der var forbundet med sagens behandling af Retten i Første Instans.
            
         Søgsmålsgrunde og væsentligste argumenter:
   Dette annullationssøgsmål støttes på et enkelt anbringende: Det gøres gældende, at Retten har tilsidesat fællesskabsretten i den appellerede doms præmis 36-59. Appellanten er navnlig af den opfattelse, at Retten har anlagt en urigtig fortolkning af begrebet »har gjort tjeneste for en anden stat« i artikel 4, stk. 1, litra a), andet afsnit, i bilag VII, til tjenestemandsvedtægten.